રાજકોટ, તા.14 : ‘એકાદ વર્ષના ટૂંકા ગાળામાં ‘ગુજરાત મિરર’ સર્વવ્યાપી અને સર્વપ્રિય બન્યું તે તેના સકારાત્મક પત્રકારિત્વના દ્રષ્ટિકોણને આભારી છે. ગુજરાત મિરરે સુઘડ કલર પ્રિન્ટિંગ, આકર્ષક લે-આઉટ્સ અને ખાસ કરીને સમાજની ઉજ્જવળ ગતિ-વિધિને વધુ પ્રાધાન્ય આપવાની પહેલ કરી સાંધ્ય દૈનિકોમાં અનોખી છાપ ઉભી કરી છે. અમારા આર્શિવાદ છે કે ‘મિરર’ સમસ્ત ગુજરાતનું સકારાત્મક દર્પણ બને અને ‘જય હિન્દ’ થકી હિન્દનો જય જય કાર થાય. ‘ગુજરાત મિરરે’ એ સાબિત કર્યુ છે કે સમાજમાં શ્રેષ્ઠ વાંચન અને શ્રેષ્ઠ વિચારોને આવકાર નો સમુદ્ર બહુ મોટો છે. ‘ગુજરાત મિરરે’ તેમાં દ્રષ્ટાંતરુપ પહેલ કરી છે જે સંતો અને સમાજ સુધારકો કે સ્વસ્થ સમાજના હિમાયતીઓ માટે રાજીપો વ્યક્ત કરનારી ઘટના છે તેમ અપૂર્વ મૂનિ સ્વામીએ જણાવ્યું હતું. ‘જય હિન્દ’ પરિવાર યોગીજી મહારાજથી માંડી પ્રમુખ સ્વામીનો આત્મીય રહ્યો છે